kardosdrur/scandi-wiki huggingface dataset:
One Crimson Night

One Crimson Night er et livealbum og DVD udgivet af det svenske power metalband HammerFall d. 17 oktober 2003 gennem Nuclear Blast. Albummet blev optaget til bandets show i Lisebergshallen Sverige. Udover showet fulgte også en del andet bonusmateriale med.

Spor

DVD 
 "Lore of the Arcane" 
 "Riders of the Storm" 
 "Heeding the Call" 
 "Stone Cold" 
 "Hero's Return" 
 "Legacy of Kings" 
 "Bas-Solo: Magnus Rosén" 
 "At the End of the Rainbow" 
 "The Way of the Warrior" 
 "The Unforgiving Blade" 
 "Glory to the Brave" 
 "Guitar solo: Stefan Elmgren" 
 "Let the Hammer Fall" 
 "Renegade" 
 "Steel Meets Steel" 
 "Crimson Thunder" 
 "Templars of Steel" 
 "Gold Album Award" 
 "Hearts On Fire" 
 "HammerFall"

Bonusmateriae 
 On the Road dokumenar af Bosse Holmberg 
 Fotogalleri 
 Undertekster

Disk 1 
 "Lore of the Arcane" 
 "Riders of the Storm" 
 "Heeding The Call" 
 "Stone Cold" 
 "Hero's Return" 
 "Legacy of Kings" 
 "Bas-solo: Magnus Rosén" 
 "At the End of the Rainbow" 
 "The Way of the Warrior" 
 "The Unforgiving Blade" 
 "Glory to the Brave" 
 "Guitar-solo: Stefan Elmgren" 
 "Let the Hammer Fall"

Disk to 
 "Renegade" 
 "Steel Meets Steel" 
 "Crimson Thunder" 
 "Templars of Steel" 
 "Hearts On Fire" 
 "HammerFall" 
 "The Dragon Lies Bleeding" (Bonusspor) 
 "Stronger Than All" (Bonusspor) 
 "A Legend Reborn" (Bonusspor)

Musikere 
 Joacim Cans – Vokal 
 Oscar Dronjak – Guitars, bagvokal 
 Stefan Elmgren – Guitar, bagvokal 
 Magnus Rosén – Bas
 Anders Johansson – Trommer 

Hammerfall-album
Metalalbum
Livealbum fra 2003
Album fra 2003
Aarhus Filmværksted

Aarhus Filmværksted er placeret i den centrale del af Aarhus. Filmværkstedet har til formål at udlåne og støtte filmprojekter fra østjyske filmtalenter.

Aarhus Filmværksted var frem til december 2005 en offentligt støttet forening – skabt i 1987 med rødder tilbage til 1975. I januar 2006 blev foreningen lavet om til en fond. 

Værkstedets formål er at give støtte til nye talenter og andre personer, som ønsker at udnytte de elektroniske medier, og består i teknisk udstyr og rådgivning. 
Støtten gives efter ansøgning til filmværkstedets støtteordning. 

Årligt støtter Aarhus Filmværksted op mod 50 projekter inden for felterne kort fiktion og dokumentarfilm, animation og kunstneriske eksperimenter med fokus på fiktion og dokumentar.

Film i Danmark
Filmværksted
Nulvektor

En nulvektor eller en uegentlig vektor er indenfor matematikken, herunder specielt lineær algebra, en vektor hvis elementer udelukkende består af nuller. Som notation for nulvektoren anvendes et nul med vektorstreg hyppigt i litteraturen. I det generelle tilfælde vil en nulvektor i  se således ud:

Nulvektoren udgør således det neutrale element overfor addition indenfor vektorregning. Det betyder kort sagt at nulvektoren er den eneste vektor som opfylder følgende ligning:

Nulvektoren kan frembringes ved at en vilkårlig vektor i  ganges med skalaren 0.

Vektorer
Lyfa Trinbræt

Lyfa Trinbræt var et uofficielt trinbræt på Frederikssundsbanen mellem Måløv og Veksø stationer, nær den nuværende Kildedal Station til brug for arbejderne på fabrikken LYFA. Trinbrættet eksisterede 1959-1976 og betjentes nogle få gange dagligt.

Trinbrættet står stadig i dag, få hundrede meter før Kildedal station i retning mod Frederikssund, dog i voldsomt forfald.

Nedlagte jernbanestationer i Danmark
Bygninger, konstruktioner og anlæg i Ballerup Kommune
Flens-Arena

Flens-Arena (indtil november 2012 Campushalle) har siden siden 2001 været hjemmebane for den tyske håndboldklub SG Flensburg-Handewitt. Hallen har en kapacitet på 6.500 pladser, og har den tyske håndboldligas største ståplads-tribune (med 1.500 pladser). Hallen er beliggende cirka 1 km syd for byens centrum på universitetscampus i bydelen Sandbjerg.

Pladsen foran hallen blev i forbindelse med en afskedsreception 15. august 2010 navngivet "Lars Christiansen Platz" efter den danske håndboldspiller Lars Christiansen, der spillede i klubben gennem 14 år.

Indtil den nye Campushalle blev indviet i december 2001, var Fördehalle (Fjordhallen) på Friserbjerget klubbens hjemmebane. Fördehalle havde plads til 3.500 tilskuere. 

Hallen benyttes også af idrætsstuderende. I hallen findes blandt andet et motionscenter, hvor studerende kan dyrke fitness. Ud over håndboldkampe og universitetsport anvendes Flens-Arenaen også til større koncerter og kulturelle arrangementer. Hvert år er mere end 300.000 tilskuere med til de forskellige arrangementer.

Kilder

Eksterne henvisninger

 Flens-Arena.de  (på tysk)

Multiarenaer i Tyskland
Sport i Flensborg
Håndboldarenaer i Tyskland
Oscar Dronjak

Oscar Dronjak (født 20 januar 1972) er en svensk guitarist og sangskriver. Han er stifter af power metalbandet HammerFall i 1993.

Biografi 
Noget af Oscars første musiske oplevelse var harmonering med stemmen. Hans første instrument var en trækbasun som han spillede på i fire år hvorefter han skiftede til guitar i en alder af fjorten . Kort tid efter stiftede Dronjak sit første band ved navn The Hippie Killers, senere skiftede de navn til Striker og begyndte at spille heavy metal cover-sange. I denne periode fandt Oscar også ud af at han kunne skrive sange. Senere hen stiftede han et andet band ved navnDesecrator som spillede death metal (senere hen Ceremonial Oath) i 1989 hvor han fungerede som sangskriver, vokalist og engang i mellem lead guitarist. Bandet indspillede deres debutalbum "The Book of Truth" men inden det var færdigt forlod Oscar bandet da han ville lave en anden slags musik.

Stiftelse af Hammerfall 
I 1993 stiftede Oscar bandet HammerFall og inviterede Jesper Strömblad fra In Flames til at slutte sig til ham. Dronjak havde allerede komponeret sangen "Steel Meets Steel" dog måtte han vente med at lave flere sange da han brækkede sin arm i et spil fodbold.. HammerFall blev dog i starten ikke til andet end et side projekt da han spillede med i death metalbandet Crystal Age og ikke havde meget tid til begge ting. Dog havde bandet Crystal Age ikke meget succes og i 1996 blev de opløst. Derefter kunne Dronjak bruge alt sin tid på HammerFall som i 1997 udgav deres debutalbum som gav dem en del succes.

Fodnoter 

Guitarister fra Sverige
Heavy metal-musikere fra Sverige
Anders Johansson (trommeslager)

Anders Johansson (født 25. maj 1962 i Göteborg, Sverige) er en svensk trommeslager i heavy metalbandet HammerFall.

Biografi 
Hans første instrument var klaveret men i en alder af fjorten skiftede han til trommer. Han studerede på ingeniørskole 1979 – 82 og aftjente sin værnepligt i den svenske marine 1982-83. I 1984 flyttede han til USA for at slutte sig til Yngwies band. Efter fem albums og en verdensturné forlod han bandet og blev studie- og turnémusiker. I de år arbejdede han sammen med sin bror, Jens. I 1999 sluttede han sig til HammerFall.

Kildehenvisninger 
HammerFalls officielle hjemmeside – Anders Johansson biografi 

Heavy metal-musikere fra Sverige
Trommeslagere fra Sverige
Personer fra Göteborg
StG 44

Sturmgewehr 44 (StG44) var et stormgevær udviklet i Tyskland under 2. verdenskrig og var det første af sin slags, der fik større udbredelse. StG44-geværet er også kendt som Maschinenpistole 44 (MP44) og Maschinenpistole 43 (MP43), hvilke var tidlige versioner af samme våben.

Se også 
AK-47 Kalashnikov – et russisk stormgevær, delvis inspireret af det tyske StG44-stormgevær.

Automatrifler
Våben fra Tyskland
Dudinka

Dudinka (, ) er en by i Rusland.

Dudinka ligger ved floden Jenisej, der hvert år omkring maj/juni går over sine bredder og oversvømmer kajanlægget. Havnen i Dudinka, der er tilgængelige for oceangående skibe, bruges til at udskibe malm til forarbejdning i Murmansk. Malmen ankommer via tog fra minerne omkring byen Norilsk via en 100 kilometer lang jernbane.

Referencer

Eksterne henvisninger 

Byer i Krasnojarsk kraj
Oktetreglen

Oktetreglen (også kaldet ædelgasreglen) er betegnelsen på den observation at kemiske grundstoffer har en forkærlighed for at optage eller afgive elektroner, så deres elektronkonfiguration kommer til at ligne ædelgasserne mht. antallet af elektroner i deres yderste skal.

Populært siger man at grundstofferne tilstræber at få otte elektroner i yderste skal. De letteste grundstoffer hydrogen, lithium, beryllium og bor stræber dog efter to elektroner i yderste skal, da ædelgassen helium kun har to i yderste skal. Denne afvigende regel kaldes undertiden for dubletreglen.

Oktetreglen gælder kun for hovedgrupperne; overgangsmetallerne, lanthaniderne og actiniderne følger ikke oktetreglen.

Se også 
 Det periodiske system for et overblik over grundstofferne.

Kemisk binding
Norilsk

Norilsk (, ) er en by i Krasnojarsk kraj i det Sydlige føderale distrikt i Den Russiske Føderation. Byen har  indbyggere, hvilket gør den til en af de største byer nord for polarcirklen. Norilsk er ligesom Jakutsk bygget på permafrost.

Byen er center for minedrift af nikkel og palladium og firmaet Norilsk Nickel er verdens største leverandør af disse. Malm fra minerne bliver sendt med tog via en 100 km lang jernbanelinje til byen Dudinka ved floden Jenisej hvor malmen udskibes. Den tunge industri gør at byen lider under meget luftforurening da anseelige mængder svovloxider og nitrogenoxider bliver udledt. Den amerikanske miljøorganisation Blacksmith Institute anser Norilsk som en af de ti mest forurenede byer i verdenen. I 2015 skrev Politiken at byen var den mest forurenede by i Rusland, og den 7. mest forurenede i verden.

Norilsk har siden 2001 delvis haft status som lukket by.

Minerne omkring byen har tidligere været en del af Gulag-systemet.

Referencer

Eksterne henvisninger 

Byer i Krasnojarsk kraj
Etableret i 1935
Lukkede byer
Stefano Garzelli

Stefano Garzelli (født 16. juli 1973) er en italiensk landevejscykelrytter som for tiden cykler for Acqua & Sapone. Højdepunket i hans karriere kom i 2000 da han vandt Giro d'Italia i tæt konkurrence med Gilberto Simoni og Fransesco Casagrande.
Da han kørte for Mercatono Uno var han udset til at erstatte Marco Pantani når han engang valgte at gå på pension.

Eksterne henvisninger 

 Officiel hjemmeside

Mandlige cykelryttere fra Italien
Giro d'Italia-vindere
Marzio Bruseghin

Marzio Bruseghin (født 15. juni 1974) er en italiensk tidligere professionel landevejsrytter.

Marzio Bruseghins største sejr er på den hårde bjergenkeltstart, på den 13. etape af Giro d'Italia 2007.

Eksterne henvisninger 

Mandlige cykelryttere fra Italien
Alessandro Petacchi

Alessandro Petacchi (født 3. januar 1974 i La Spezia) er en italiensk tidligere cykelrytter, og blev i perioder regnet som en af verdens stærkeste sprintere. Petacchis professionelle karriere startede på  holdet i 1996 og sluttede den 23. april 2013 på , da han på holdets hjemmeside bekendtgjorde at han stoppede karrieren.

Meritter 
Han blev professionel i 1996, men de første år vandt han bare sprinteretaper i mindre løb. Det store gennembrud kom i 2003. Efter talrige sejre i forårssæsonen blev han den tredje cykelrytter nogensinde som vandt etapesejre i GT-løbene samme år: Seks etaper i Giro d'Italia, fire i Tour de France og seks i Vuelta a España.

I 2004 fortsatte Petacchi sin sejrsgang, han satte ny rekord for Giro d'Italia med ni etapesejre. Han blev uden etapesejre i Tour de France dette år, men kom tilbage med fire sejre i Vuelta a España.

Hold 
Petacchi har cyklet for Fassa Bortolo siden 2000. Men da Fassa Bortolo blev opløst i 2006 gik han til Team Milram. I Giro d'Italia 2007 afleverede han en positiv dopingprøve. D. 6 maj 2008 blev han suspenderet fra Milram. Efter at have udstået dopingstraffen, kørte Petacchi et par år for det irske hold , og fra 2010 på , nu .

Det var på Lampre-Meridas hjemmeside, at Petacchi den 23. april 2013 offentliggjorde sin beslutning om at stoppe karrieren. Ved samme lejlighed skrev han, at han ser tilbage på sin karriere med tilfredshed, og gerne på sigt ser sig selv i en anden rolle i cykelverden.

Petacchis sidste sejr i UCI-regi blev på 5. etape af Bayern Rundfahrt i maj 2012. Og hans sidste professionelle cykkelløb blev Paris-Nice 2013.

Kilder

Eksterne henvisninger

Mandlige cykelryttere fra Italien
Ian McKellen

Sir Ian Murray McKellen, CH, OBE, (født den 25. maj 1939 i Burnley, Lancashire, England) er en engelsk skuespiller, som er berømt for sine roller som Gandalf i Peter Jacksons filmatisering af J. R. R. Tolkiens trilogi om Ringenes Herre, Magneto i Bryan Singers trilogi om X-Men og sir Leigh Teabing i Ron Howards Da Vinci Mysteriet. Han er også meget berømt for sine eminente præstationer i teater, for hvilke han i 1979 blev optaget i Order of the British Empire og i 1991 blev ridder, hvorfor han bærer titlen "sir". I slutningen af 2007 modtog McKellen optagelsen i Order of the Companions of Honour, for sit arbejde som skuespiller og kamp for social lighed. Ian McKellen er homoseksuel og har deltaget i mange aktioner for at bakke op om homoseksuelles rettigheder.

Filmografi

Film

Tv-serier

Teater 
 Edward II (titelrolle) (Edinburgh-festivalen og West End, 1969)
 Amadeus (Salieri) (Broadway, 1980)
 No Man's Land (Spooner) og Mens vi venter på Godot (Estragon) (Broadway, 2013-2014)

Referencer

Eksterne henvisninger 

 mckellen.com, officiel hjemmeside
 
 

Filmskuespillere fra England
Teaterskuespillere fra England
Personer tildelt Commander of the Order of the British Empire
Ateister fra England
Personer fra Burnley
Sættedammen

Sættedammen er verdens første boligområde der er bygget som bofællesskab. Bebyggelsen er beliggende i Ny Hammersholt, 3 km syd for Hillerød.

Tilblivelse 
I 1967 skrev Bodil Graae en kronik i Politiken ved navn Børn skal have hundrede forældre. Her opfordrede hun mennesker der kunne være intresserede i at danne et boligkollektiv til at kontakte hende, hvilket mange gjorde. Dette kom til at markere startsskudet på en lang proces, som kom til at bevæge sig langt fra sit udspring. Omfattende dialog og mødeaktivitet førte frem til dannelsen af et projekt, som i løbet af 1972 blev klar til indflytning.

Byggeri 
Byggeriet Sættedammen er tegnet af arkitekterne Theo Bjerg og Palle Dyreborg, og består af 27 selvstændige boliger, et stort fælleshus, samt fællesområder. Grundtanken var at byggeriet skulle være rationelt, baseret på industrialiseringens muligheder, og samtidig kunne skabe hensyn til individuelle løsninger. Byggeriet har vist sig at være meget fleksibelt, og har udviklet sig en hel del siden tilblivelsen.

Miljø
Fælleshus og fælles faciliteter danner rammer for en lang række fælles aktiviteter. Den vigtigste af disse er sandsynligvis fællesspisningen, som alle beboere deltager i 1-5 gange pr uge. Alle systemer og aftaler mellem beboerne er udformet efter princippet om at der ikke skal være penge mellem bofæller. Af andre aktiviteter kan nævnes dyrehold, fester og avisen Sætteposten, som er udkommet hver 14. dag siden 1970.

Indflydelse 
Sættedammen var det første realiserede bofællesskab, og fik i starten stor opmærksomhed. Andre projekter fulgte snart efter, og i dag er der sandsynligvis tusindvis af sammenlignelige bofællesskaber, spredt over hele verden. Se f.eks Lange Eng, som er et moderne sammenligneligt byggeri i Albertslund.

Eksterne henvisninger 
 Sættedammens hjemmeside

 Kunstakademiets Arkitektskoles Bibliotek 
 Syndicat National des professionnels de l’Aménagement et du Lotissement

Kollektiver
Bygninger, konstruktioner og anlæg i Hillerød Kommune
Leonardo Piepoli

Leonardo Piepoli (født 29. september 1971) er en italiensk tidligere landevejscykelrytter som cyklede for ProTour-holdet Saunier Duval-Scott fra 2004 til 2008. Under Tour de France i 2008 testede han positiv for CERA, ligesom Riccardo Ricco. Han har vundet det spanske endagsløb Subida a Urkiola fire gange, noget som er rekord. Han er en dygtig bjergrytter, hvilket han beviste under Giro d'Italia 2006, hvor han vandt to etaper.

Eksterne links 

Mandlige cykelryttere fra Italien
Robert Förster

Robert Förster (født  27. januar 1978 i  Markkleeberg, Sachsen) er en tysk tidligere professionel cykelrytter.
Han blev professionel i 2001. 

Han har bl.a. vundet tre etaper i Giro d'Italia (én etape i 2006 og to etaper i 2007) og en etape i Vuelta a España.

Eksterne henvisninger 

 Officielle hjemmeside

Mandlige cykelryttere fra Tyskland
Personer fra Sachsen
Luis Felipe Laverde

Luis Felipe Laverde Jimenez (født 6. juli 1979) er en colombiansk tidligere landevejscykelrytter. Hans største etapesejere er på den 14. etape i Giro d'Italia 2006 og den 6. etape i Giro d'Italia 2007.

Eksterne henvisninger 

Mandlige cykelryttere fra Colombia
Danilo Napolitano

Danilo Napolitano (født 31. januar 1981) er en italiensk professionel cykelrytter, særlig kendt for sine sprinter-evner. Han blev født i Vittoria på Sicilien og blev professionel i 2004. For 2004 og 2005-sæsonen kørte han for team Team L.P.R.. For 2006-sæsonen kørte han for ProTour-holdet Lampre-Fondital, hvor hans vigtigste sejre har været to etapesejre i Østrig Rundt og en etapesejer i Tour Méditerranéen, fra 2009 er han skiftet til Team Katusha.

Sejre 
2007
 Giro d'Italia etape 9
 Vuelta a Murcia etape 5
2006
 Tour Méditerranéen etape 1
 Settimana Ciclistica Internazionale "Coppi e Bartali" etape 1 og 4
 Internationale Österreich-Rundfahrt etape 1 og 5 
 Brixia Tour etape 3 
 Coppa Bernocchi
2005
 Stausee – Rundfahrt
 Settimana Ciclistica Internazionale "Coppi e Bartali" etape 3
 Brixia Tour etape 3
 Coppa Bernocchi
 Tour du Poitou Charentes et de la Vienne etape 2 og 5
 Giro di Romagna
2003
 Vuelta a Guatemala etape 1

Eksterne henvisninger 

Mandlige cykelryttere fra Italien
Messerschmitt Bf 110

Bf 110 er et tysk 2-motors jagerfly, designet af Willy Messerschmitt. Flyet kaldes også ofte Me 110. Dagflyene havde ingen motorinstrumenter i cockpittet, i stedet for var de monteret direkte på motornacellerne og kunne aflæses af piloten igennem små vinduer.

Flyet blev oprindeligt klassificeret som en Zerstörer (destroyer). Til søs eskorterer destroyerne de større krigsskibe og Zerstörer-eskadrillerne skulle eskortere de større bombefly. Det havde en længere rækkevidde end den enmotorede Messerschmitt Bf 109 og i 1940 deltog de i "Slaget om England". Under slaget viste det sig at Bf 110 ikke kunne matche de engelske jagere og selv måtte eskorteres af Bf 109. Bf 110 blev senere ombygget til natjagere, hvor den havde større succes.

Me 110 blev fra starten af brugt som langtrækkende jagerbomber. Dette mærkede Danmark til, idet ni Bf 110 fra Zerstörergeschwader 1 ved et præcisionsangreb ødelagde de nyeste Fokker D.XXI kampfly i Værløselejren klokken 5.45 d. 9. april 1940. Angrebet blev udført meget disciplineret, idet at hverken personel eller hangarer kom til skade (bortset fra to dræbte på et nedskudt dansk rekognosceringsfly).

Kampfly
Luftwaffe
Fly fra 2. verdenskrig
Militærfly fra Tyskland
2-motors propelfly
Messerschmitt-fly
Mondo Mini Shows

Mondo Mini Shows er et amerikansk tegnefilmselskab, der har skabt Adobe Flash animationsfilm som Happy Tree Friends. Selskabet står også bag "Inspector Beaver", "Thugs On Film", og andre flash animations serier.

Liste over serier 
 The God & Devil Show
 Happy Tree Friends
 Hard Drinkin' Lincoln
 Heavy Metal Guy
 Inspector Beaver
 Like, News
 Absolute Zero
 Piki & Poko
 Poker Night
 Trailer Court
 Thugs on Film
 Zombie College
 Spiral

Eksterne henvisninger 
 http://www.mondominishows.com/

Filmselskaber fra USA
Etableret i 1988
Liquigas

Cannondale Pro Cycling Team var et italiensk cykelhold.

Holdets største profiler var Ivan Basso og Vincenzo Nibali.

Holdet blev grundlagt under navnet Liquigas i 1999. I 2005 slog holdet sig sammen med Team Bianchi før den første ProTour-sæson.
Før 2007-sæsonen blev Bianchi erstattet af amerikanske Cannondale som holdets cykelleverandør, noget som markerer Cannondales comeback i cykelsporten, efter at selskabet afsluttede sponsoratet af Lampre-Caffita-holdet efter 2005-sæsonen.
Grundet økonomiske vanskeligheder, der besværliggjorde at tiltrække sponsorer valgte Cannondale Pro Cycling Team at slå sig sammen med det amerikanske hold Garmin-Sharp. Man valgte at gøre brug af Garmins lincens, hvilket gav plads til IAM Cycling, som World Tour hold.

2013

Rytterne

Eksterne links 
 Officiel hjemmeside 

Ophørte cykelhold fra Italien
Etableret i 1999
Ophørt i 2014
Turið Torkilsdóttir

Turið Torkilsdóttir (ca. 960 i Norge, -  ca. 1047 i Skúvoy?, Færøerne) var den første kvinde man ved noget om i den færøske historie. I vikingetiden på Færøerne var hun øernes indflydelsesrigeste kvinde.

Turið er datter af Ragnhild Toralfsdóttir og Torkil Barfrost fra Norge. I litteraturen er hun mest nævnt som Turið (høvdingenke). 

Ca 986 giftede hun sig med Sigmundur Brestisson, efter at han for tredje gang havde været i Norge. I følge Færingesagaen fandt brylluppet sted i syv dage på kong Håkon Jarls gård ved Trondheim. Om efteråret flyttede parret og deres datter Tóra Sigmundsdóttir til Færøerne, hvor Turið tilbragte resten af sil liv. 

Sammen med Sigmundur havde hun også sønnnerne Tórálvur, Steingrímur, Brandur og Heri Sigmundsson, som alle levede på gården i i Skúvoy.

Tjek fødsels- og dødsår
Personer i Færøernes historie
Personer fra vikingetiden
Deutschnationale Volkspartei

Deutschnationale Volkspartei (Tysknationale Folkeparti, DNVP) var et nationalkonservativt parti i den tyske Weimar-republik. Partiet eksisterede fra 1918 til Hitlers magtovertagelse i 1933. Partiet ønskede bl.a. genoprettelse af kejserdømmet og ophævelse af Versailles-freden. Vælgerne kom især fra de store godsejerområder i Mellem- og Østtyskland samt byernes under- og middelklasse; tilslutningen lå mellem 8 % og 20 %.

Valgresultater

Parlamentsmedlemmet Heinrich Fassbender, som tidligere havde været medlem af DNVP og Deutsche Volkspartei, og efter krigen havde sluttet sig til det liberale parti FDP, forsøgte sammen med andre højrekonservative at genopstarte DNVP i 1962. Partiet gik senere ind i NPD.

Eksterne henvisninger 

Weimarrepublikken
Nationalkonservative partier
Etableret i 1918
Ophørt i 1933
Tidligere politiske partier i Tyskland
Norah Jones

Norah Jones (født Geethali Norah Jones Shankar; 30. marts 1979) er en amerikansk sanger, sangskriver og pianist. Hun har vundet adskillige musikpriser, og har solgt over 50 millioner albums på verdensplan. Billboard kårede hende som den bedste jazzkunstner i 2000'erne. Hun har vundet ni Grammy Awards og blev rangeret som nummer 60 på Billboards liste over Top 100 Artist of the Decade i 2000'erne.

I år 2002 påbegyndte Jones sin solokarriere med udgivelsen af Come Away with Me, der var en blanding af jazz, med country, blues, folkemusik og pop. Albummet blev certificeret diamant med over 27 millioner solgte eksemplarer. Albummet gav Jones Grammy Awards, inklusive Album of the Year, Record of the Year og Best New Artist. Hendes efterfølgende studiealbums — Feels Like Home (2004), Not Too Late (2007) og The Fall (2009) har alle solgt platin med over 1 million solgte eksemplarer. De er generelt også blevet godt modtaget af anmelderne. Jones' femte studiealbum, Little Broken Hearts, blev udgivet den 27. april 2012, og hendes sjette album, Day Breaks, udkom den 7. oktober 2016. Hendes syvende studiealbum, Pick Me Up Off the Floor, blev udgivet den 12. juni 2020.

I 2021 udkommer der et live-album fra hende med navnet 'Til We Meet Again.

I alt er Norah Jones blevet Grammy-nomineret 17 gange og vundet de 8.

Jones havde sin debut som filmskuespiller [[My Blueberry Nights]], der udkom i 2007 med Wong Kar-Wai som instruktør.

Jones er datter af den indiske sitarmester og komponist Ravi Shankar og koncertproducer Sue Jones. Hun er halvsøster til musikerne Anoushka Shankar og Shubhendra Shankar.

Diskografi 

Studiealbum
 Come Away with Me (2002)
 Feels Like Home (2004)
 Not Too Late (2007)
 The Fall (2009)
 Little Broken Hearts (2012)
 Day Breaks (2016)
 Pick Me Up Off the Floor (2020)

Samarbejdsalbum
 New York City  (2003)
 The Little Willies  (2006)
 El Madmo  (2008)
 Here We Go Again: Celebrating the Genius of Ray Charles  (2011)
 Rome  (2011)
 For the Good Times  (2012)
 Foreverly  (2013)
 No Fools, No Fun  (2014)
 Dear Santa (EP)  (2019)
 Sister  (2020)

Filmografi

Referencer

Eksterne henvisninger 
 
 

Sangere fra USA
Personer fra New York
Jazzmusikere fra USA
Skuespillere fra USA
Modtagere af Grammy Award
Jazzpianister fra USA